NaiveNeuron/SloPal huggingface dataset:
P. Hrušovský, podpredseda NR SR: (2001-10-17):
(Hlasovanie.) Prítomných je 101 poslancov, za 42, proti 3, zdržalo sa 54, nehlasovali 2. Konštatujem, že tento návrh nezískal podporu na prerokovanie v druhom čítaní. Teraz poprosím pána poslanca Orosza, aby ako spoločný spravodajca ústavnoprávneho výboru uviedol hlasovania o prero-kovanom návrhu zákona, ktorým sa mení a dopĺňa zákon o rokovacom poriadku Národnej rady Slovenskej republiky . Pán poslanec Orosz. L. Orosz, poslanec: Ďakujem, pán podpredseda. V rozprave vystúpil... (Ruch v sále.)
Šofranko, Mária, poslankyňa NR SR (2022-06-21):
Ďakujem pekne. Pán kolega, vravel si, musíme riešiť hlavný čas dieťaťa a školu. Dovoľ, aby som podotkla, že keď deti nebudú v psychickej pohode, nepomôže im ani ten najlepší učiteľ. A k tej psychickej pohode sa dopracujú práve zmysluplným trávením voľného času, či už je to krúžok v oblasti športu alebo kultúry. Všetci vieme, ako sa tešíme, keď sa dieťa niečomu venuje, keď ide s radosťou na každý tréning či stretnutie, neustále sa zlepšuje a má to vplyv aj na jeho duševné zdravie. Vidieť spokojné a šťastné dieťa je to najviac. A to vieme všetci. Povedal si, že si bojovník za voľný čas. Ale asi len vtedy, keď to navrhnete vy. Vravel si aj, že školstvo má byť výkladnou skriňou našej krajiny. Súhlasím s tebou. Je to váš rezort a teším sa, že z toho školstvo, že z toho školstva tú výkladnú skriňu aj spravíte. Ďakujem.
Paška, Pavol, predseda NR SR (2013-10-25):
Vážené pani poslankyne, vážení páni poslanci, budeme hlasovať, alebo mali sme hlasovať o jedinom prerokovanom bode, ktorým bolo druhé čítanie návrhu poslancov Tibora Bastrnáka, Bélu Bugára a Józsefa Nagya na vydanie zákona č. 577. Na základe žiadosti navrhovateľov, ale aj spravodajcu sme sa dohodli, že budeme hlasovať až na budúci týždeň. Takže nemáme momentálne o čom hlasovať. Ešte mám tu informáciu od pána podpredsedu vlády a ministra vnútra, ktorý požiadal o presun bodu a to sú podmienky výkonu volebného práva a volebnej kampane. Sú to body 87 a bod 88 až na novembrovú schôdzu, takže nebudeme o týchto dvoch bodoch rokovať na októbrovej schôdzi. Ešte pán poslanec Hlina.
P. Hrušovský, predseda NR SR: (2004-09-23):
(Hlasovanie.) 143 prítomných, 2 za, 60 proti, 81 sa zdržalo. Neschválili sme návrh. V. Horák, poslanec: Teraz hlasujeme o bode č. 6 zo spoločnej správy.
Blanár, Juraj, podpredseda NR SR (2022-02-08):
Pán poslanec Kočiš, nech sa páči.
Grendel, Gábor, podpredseda NR SR (2022-05-20):
V rozprave pôjde potom ako ďalší pán poslanec Mazurek, ale zatiaľ prerušujem schôdzu do jedenástej hodiny a potom oznámime, aký bude ďalší postup a, samozrejme, schválime to buď všeobecným súhlasom, alebo hlasovaním. (Prestávka.) (Zaznievanie gongu.)
Bugár, Béla, podpredseda NR SR (2018-12-06):
Nech sa páči, prezentujme sa a hlasujme. (Hlasovanie.) Prítomných 140, za 123, proti 1, zdržalo sa 13 poslancov, 3 nehlasovali. Návrh bol schválený. Takže teraz prosím pána poslanca, aby uviedol hlasovanie o ďalšom bode, je to vládny návrh zákona, ktorým sa mení a dopĺňa zákon č. 56/2012 Z. z. o cestnej doprave (tlač 1137). Prerokovali sme to v druhom čítaní, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony , tlač 1137.)
Zmajkovičová, Renáta, podpredsedníčka NR SR (2014-07-09):
Pán poslanec Mičovský.
Vons, Peter, poslanec NR SR (2021-03-30):
Ďakujem, pán predsedajúci. V rozprave vystúpil jeden poslanec a nebol predložený žiadny návrh. Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-05-19):
Ďakujem. Samozrejme, že sa jedná o všetky deti. Tak otváram rozpravu. Do rozpravy som dostal dve písomné prihlášky. Vystúpi, v písomnej rozprave je prihlásený pán poslanec Fico a pán poslanec Viskupič. Tak za stranu SMER teraz vystúpi pán poslanec Fico, nech sa páči.
Lukáč, Jozef, poslanec NR SR (2019-04-02):
Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
J. Laššáková, poslankyňa: (2004-09-07):
Myslím, že teraz, keď sa návrh zákona predkladá, hovoríme, čo od neho očakávame. To isté sa hovorilo, čo sa od zákona očakávalo v roku 2000, keď bola rozsiahla novela. A pritom mňa mrzí to, že pokiaľ to v praxi nevyjde, tak nevyvodí sa žiadna zodpovednosť za to, že ten zákon nesplnil naše očakávania. Takže ja si nemyslím, že to, čo som tu v rozprave uviedla, bolo až také zlé a že proste podporujeme skupinu nejakých tunelárov a správcov konkurzných podstát, ktorí skutočne konkurzy robia tak, že, dá sa povedať, likvidujú túto ekonomiku. Myslím si, že naozaj robiť správcu konkurznej podstaty za tejto situácie je vec náročná. Ja si myslím, že pri tomto zákone, konkrétne jednotlivých ustanoveniach, pokiaľ zákon prejde do druhého čítania, určite budeme odborne diskutovať, ale teraz k zákonu ako celku som považovala v rozprave povedať to, čo som povedala. Ďakujem.
J. Tkáčová, poslankyňa: (2005-12-07):
Otázka poľnohospodárstva podľa pána predsedu výboru je zo strany vlády vraj zanedbávaná. Ja si dovolím tvrdiť, že toto tvrdenie sa nezakladá celkom na pravde. Nie je celkom korektné. Jednak pán minister Simon obhajuje svoj rezort korektne a zodpovedne a na strane druhej musíme vidieť aj širšie súvislosti v rámci financovania rezortu pôdohospodárstva. Keď si pozrieme, ako sa vyvíjali platby do rezortu, tak vidíme, že oproti minulému roku stúpli priame platby o 520 miliónov. V roku 2002 predstavovali transfery do podnikateľských subjektov 10 miliárd korún, v roku 2006 sú navrhované transfery 18,7 miliardy korún, čo je nárast o 86,5  percenta. Keby sme pristúpili na návrh a podporili dorovnanie na 65 percent, nárast kapitoly pôdohospodárstva oproti minulému roku by bol o 18 percent. Ja si myslím, že to nie je férové voči ostatným rozpočtovým kapitolám pristúpiť na takýto veľký nárast, pretože ako zodpovední politici musíme sledovať požiadavky nielen sektora pôdohospodárstva, ale aj ostatných sektorov. A keď si zoberiete, ako rástli rozpočtové kapitoly, tak najvyšší nárast bol pri školstve 9,4 percenta... (Prerušenie časomierou.)
Mikloško, František, poslanec NR SR (2024-05-15):
Pán poslanec Hajko, ty si hovoril o etickej komisii ako možnom, akomsi, akejsi cenzúre televízie. Ja sa na ňu pozriem z druhého pohľadu. Etická komisia je poradný orgán rady. V jej zastúpení sú cirkvi, menšiny, zdravotne postihnutí, šport, veda, novinári, deti, Matica slovenská, samosprávy. Etická komisia bude vytvárať alebo mala by vytvárať dojem, že RTVS bude ideovo nezávislá. Pokiaľ ide o oblasti, ktoré etická komisia zahŕňa, viem si predstaviť, že sa k tej nezávislosti bude približovať, čo už v športe, z olympiády a podobne. Ale najväčšou silou RTVS, teda televízie a rozhlasu je spravodajstvo a politické komentáre. A to bude mať na starosti rada, ktorá bude znovu v rukách jednej strany, a to SNS. V etickej komisii nie je nikto, kto by vedel posúdiť vyváženosť politických komentárov alebo politických správ. Ak v etickej komisii nemá byť niekto z politickej opozície priamo, tak bude len kulisou na krytie propagandy vlády, resp. politiky jednej strany. Čiže v tomto zákone ide o ovládnutie politickej propagandy a spravodajstvo vo verejnoprávnej televízii a rozhlase, ktorú platíme my všetci, z našich, by som povedal, z našich príspevkov, z našich daní. A etická komisia tam bude hrať len nejakú kulisu, nejakú štafáž a po tejto stránke by som si naozaj zvážil, či by som do takej komisie vôbec išiel. Ďakujem.
Laššáková, Jana, podpredsedníčka NR SR (2014-10-30):
Pán poslanec Brocka.
Grendel, Gábor, podpredseda NR SR (2022-10-18):
Tri faktické poznámky na vystúpenie pána poslanca Čekovského. Ako prvý pán poslanec Peter Liba.
Érsek, Árpád, poslanec NR SR (2014-06-06):
Ďakujem za slovo. Dovoľte, aby som aj ja podporil tento návrh zákona a trošku sa vrátil do praxe, pretože sú s tým problémy aj v Ružinovskej nemocnici, v Dunajskej Strede a nielen týchto dvoch, ale aj ostatných, pretože keď z praktického hľadiska zoberieme, že donesie tam niekto imobilného pacienta, kým ho vyloží na vozík, kým nájde ten vozík, keď nemá vlastný, kým ho zoberie, niekde je to prakticky tak, že na pol hodinu je to zadarmo, ale kým ho ošetrí, kým ho zoberie lekárovi, kým sa vráti, tá polhodina dávno uplynula a myslím si, že toto je také riešenie alebo aspoň gesto voči tým chorým ľuďom, dôchodcom a tým, ktorí nemajú až také veľké finančné prostriedky, aby aspoň toto parkovanie mohli využívať, keď navštívia toto eventuálne štátne alebo aj súkromné zariadenie. Mali by sme im vyjsť v ústrety a takto aspoň im pomôcť. Ďakujem veľmi pekne.
Ďurica, Ondrej, poslanec NR SR (2020-06-09):
Ďakujem, pán predsedajúci. Pán kolega poslanec Kuriak, ja vám veľmi pekne ďakujem za ten váš príspevok, pretože ste jasne demonštroval, že táto otázka nie je dôležitá len pre nejakých snílkov alebo pomýlencov z opozičnej strany, ale je naozaj prítomná aj medzi poslancami vládnej koalície. Ja by som vám chcel odporučiť a povzbudiť vás v tom, že boli vám vytýkané alebo teda bola daná otázka, že prečo uvádzate určité príklady zo zahraničia, ktoré vám vyhovujú a, naopak, ktoré vám nevyhovujú, nespomínate. No, je to logické a je to rozumné, pretože človek poukáže na to správne aj na to zlé a zoberie si vždy len to správne a z toho zlého sa poučí, či už to vidí v nejakej inej krajine, alebo nejakej inej komunite ľudí. Takže toto je úplne v poriadku a s týmto si netreba lámať hlavu. A ja by som sa vás rád na záver spýtal jednu otázku. Vy ste spomínali, že dnes vzhľadom na pandémiu nie je vhodná doba na tento návrh zákona. To, samozrejme, vnímame, že tá doba nie je štandardná a situácia je úplne iná ako, ako bola pred povedzme pol rokom. A ja by som sa vás chcel veľmi rád spýtať, či v prípade, že pandémia pominie a život sa vráti do bežných koľají, či v takom prípade podporíte tento návrh zákona aj napriek tomu, že ste viazaní spomínanou koaličnou zmluvou. Ďakujem pekne.
Pellegrini, Peter, podpredseda NR SR (2020-09-24):
Ďakujem pekne. Pani poslankyňa, máte doplňujúcu otázku? Nie, ďakujem pekne. Ďalšiu otázku položila pani Monika Kozelová, je v sále, áno, pani poslankyňa je tu. Adresovaná je podpredsedovi vlády a ministrovi financií Slovenskej republiky Eduardovi Hegerovi a znie: „V akom stave je šetrenie hospodárenia Slovenskej záručnej a rozvojovej banky a Eximbanky? Ako sa bude riešiť podhodnotený odpredaj exekvovaných majetkov hlboko pod cenu, ako napríklad v kúpeľoch Brusno, čím štát prišiel o niekoľko miliónov eur?“ Nech sa páči, pán podpredseda vlády.
Pročko, Jozef, poslanec NR SR (2021-10-20):
Ďakujem, ja viem, ja viem... (Hovorené súbežne s predsedajúcim.) Ja len...
Borec, Tomáš, minister spravodlivosti SR (2013-09-04):
Ďakujem, pani predsedajúca. Vážené pani kolegyne poslankyne, poslanci, tentokrát predkladám posledný bod, ktorý mám dneska na programe. Dovoľujem si teda predložiť informáciu o vydaných aproximačných nariadeniach vlády Slovenskej republiky v I. polroku 2013 a o zámere prijímania aproximačných nariadení vlády v II. polroku tohto roka. Informáciu predkladám na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období I. polroka vláda Slovenskej republiky prijala a bolo publikovaných 8 aproximačných nariadení vlády Slovenskej republiky uvedených v prílohe č. 1. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2013. Celkom ide o 48 aproximačných nariadení vlády Slovenskej republiky, z ktorých viaceré už boli aj prijaté. Vzhľadom na legislatívnu aktivitu inštitúcie Európskej únie sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru. Vážená pani predsedajúca, vážené pani poslankyne, poslanci, dovoľujem si vás požiadať, aby ste vzali túto informáciu na vedomie. Ďakujem pekne, skončil som.
Glváč, Martin, podpredseda NR SR (2019-03-26):
Ďakujem. Ďalšia v rozprave, pani poslankyňa Antošová.
Jurinová, Erika, podpredsedníčka NR SR (2014-12-11):
Ďakujem pekne, pán spravodajca. Prerušujem rokovanie o tomto bode programu. Nasleduje druhé čítanie o návrhu poslancov Národnej rady Slovenskej republiky Richarda Rašiho a Otta Brixiho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov . Návrh zákona má parlamentnú tlač 1204, spoločná správa výborov má tlač 1204a. Dávam slovo pánovi poslancovi Richardovi Rašimu, aby návrh zákona odôvodnil.
Bugár, Béla, podpredseda NR SR (2017-04-07):
Ďakujem pekne. Otváram všeobecnú rozpravu. Do rozpravy písomne sa prihlásil pán poslanec Heger za klub OĽANO a predtým ešte samozrejme pán poslanec Matovič ako navrhovateľ. Nech sa páči.
Blanár, Juraj, podpredseda NR SR (2021-03-31):
Ďakujem. Prezentujte sa a hlasujte o návrhu zákona ako o celku. (Hlasovanie.) Prítomných 139 poslancov, za hlasovalo 112, proti boli 3, zdržali sa 23, nehlasoval 1 poslanec. Konštatujem, že sme schválili návrh novely zákona č. 8/2009 Z. z. o cestnej premávke. Ďakujem, pán spravodajca. Teraz prosím spoločného spravodajcu z výboru pre pôdohospodárstvo a životné prostredie pána poslanca Vladimíra Zajačika, aby uviedol hlasovanie o bode 54 programu. Je to druhé čítanie o návrhu skupiny poslancov na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, parlamentná tlač 393. Nech sa páči, pán spravodajca, máte slovo, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 393.)
B. Bugár, podpredseda NR SR: (2004-03-11):
(Hlasovanie.) Prítomných 138 poslancov, za návrh 120, hlasovania sa zdržalo 18. Konštatujem, že vládny návrh zákona, ktorým sa menia a dopĺňajú zákony súvisiace s presunom niektorých pôsobností z Policajného zboru, aj s pozmeňujúcimi návrhmi sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách ) v znení neskorších predpisov (tlač 497). Pán poslanec Šimko, nech sa páči, máte slovo.
Pellegrini, Peter, predseda NR SR (2023-12-12):
S ďalšou faktickou poznámkou pani poslankyňa Nash. Upozornili ma aj z nášho odboru organizačného, že teda správne je Naš, nie Neš, ale Naš, takže aj pre ostatných kolegov, aby sme sa to naučili. Pani poslankyňa Nash, nech sa páči, máte faktickú.
B. Bugár, podpredseda NR SR: (2002-02-15):
(Hlasovanie.) Prítomných je 102 poslancov, za 84, proti 4, zdržali sa 4, nehlasovali 10. Konštatujem, že sme pristúpili k tretiemu čítaniu. Otváram rozpravu v rámci tretieho čítania. A pýtam sa, kto sa hlási ústne do rozpravy v rámci tretieho čítania. Pán poslanec Fico ako jediný. Končím možnosť sa prihlásiť do tretieho čítania. Pán poslanec, nech sa páči.
Jurinová, Erika, podpredsedníčka NR SR (2013-06-28):
Ďakujem pekne, pán spravodajca. Prerušujem teda rokovanie o tomto bode programu a zároveň uzatváram ôsmy rokovací deň 21. schôdze Národnej rady Slovenskej republiky. Dovoľte mi ešte poinformovať vás o priebehu schôdze v pondelok. V pondelok začneme o 11.00 hodine zákonom pána poslanca Zsolta Simona o poľovníctve, ďalej budeme pokračovať v bodoch tak, ako nám hovorí schválený program. Príjemný víkend vám prajem a všetko dobré. Dovidenia. (Prerušenie rokovania o 13.51 hodine.)
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 121 poslancov, za 115, proti 1, zdržali sa 4, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Bublavý, Dušan, poslanec NR SR (2012-10-26):
Pán predseda, keďže pozmeňujúci a doplňujúci návrh poslanca Petra Osuského odznel dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Pčolinský, Peter, podpredseda NR SR (2023-06-22):
Ďakujem. Doplňujúca otázka, nech sa páči.
Hrušovský, Pavol, podpredseda NR SR (2010-09-08):
Ďakujeme, pán poslanec. Aj na to som myslel. Nech sa páči.
Hrnčiar, Andrej, podpredseda NR SR (2018-05-22):
Otváram rozpravu. Do rozpravy som dostal jednu písomnú prihlášku. Písomne sa prihlásil pán poslanec Miroslav Beblavý, ktorému týmto pádom odovzdávam slovo.
Zajac, Pavol, poslanec NR SR (2013-09-03):
Vážený pán predseda, v rozprave nevystúpil žiaden poslanec. Prosím, dajte hlasovať o predloženom návrhu zákona, o postúpení do druhého čítania.
Sulík, Richard, predseda NR SR (2010-12-14):
Prosím, hlasujte teraz o procedurálnom návrhu tento zákon vrátiť navrhovateľovi. (Hlasovanie.) Prítomných 145 poslancov, hlasovalo za 66, proti 78, zdržal sa 1. Tento návrh nebol schválený. Nech sa páči.
M. Číž, podpredseda NR SR: (2008-02-15):
(Hlasovanie.) Prítomných 121 poslancov, za 76, proti 34, zdržalo sa 11. Konštatujem, že tento návrh spravodajcu sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce zaujať stanovisko v zmysle § 85 zákona o rokovacom poriadku. Pokiaľ nie, ďakujem a vyhlasujem rozpravu za skončenú. Prosím záverečný návrh hlasovania, pán spravodajca.
Blanár, Juraj, podpredseda NR SR (2021-07-23):
Nech sa páči, pán poslanec Fico, môžete reagovať na faktické.
Kremský, Peter, poslanec NR SR (2021-11-23):
Kolega Kyselica, ďakujem za tvoje vystúpenie. Konečne sme tu mali niečo vecné, konkrétne k danej problematike, nie propagandistické výlevy. Ja som veľmi rád, že naozaj máš skúsenosti zo štátnej správy a veľmi dobre sa vyznáš v tých pravidlách a súvislostiach, ktoré tam vládnu, a vieš veľmi jasne odôvodniť, že prečo vlastne takáto prax je úplne bežná aj v iných funkciách, špeciálne v tej finančnej správe, ktorú si spomínal. Veľmi ma to mrzí, že práve naši opoziční kolegovia tu používajú všelijaké divné argumenty na podporu svojich teórií a aj pani kolegyňa Vaľová tu spochybňuje, že žena po materskej môže byť úspešná na svojom mieste. Ja si myslím, že toto je veľmi nekorektné. Ja si myslím, že aj žena, ktorá opatruje dlhodobo svoju matku, môže byť úspešná vo svojej práci a veľmi záleží na tom, aký ten človek je, čo vie, čo dokáže, aký je vzdelaný, a nie tam, nie na tom, či sa obetoval pre svoju matku v minulosti. Takže ako som rád, že tu zazneli aj konkrétne vecné argumenty, a to tu naozaj potrebujeme, v tomto parlamente. Ďakujem. (Reakcie z pléna.)
Kollár, Boris, predseda NR SR (2022-06-15):
Čiže teraz pristupujeme k hlasovaniu o pridelení návrhu výborom, určení gestorského výboru a lehoty na prerokovanie. Prosím, prezentujme sa a hlasujeme. (Hlasovanie.) Prítomných 134 poslancov, za 134. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona o inšpekcii v sociálnych veciach, tlač 1023, bod 6 schváleného programu. Dávam slovo spravodajkyni, ktorú určil navrhnutý gestorský výbor, výbor pre sociálne veci, pani poslankyni Lucii Drábikovej, aby hlasovanie uviedla. Pani poslankyňa, prosím, skontrolujte si kartu, či vám bude fungovať. (Hlasovanie o vládnom návrhu zákona o inšpekcii v sociálnych veciach a o zmene a doplnení niektorých zákonov , tlač 1023.)
Šimečka, Michal, podpredseda NR SR (2024-04-18):
Ďakujem pekne. Pán poslanec Dostál, nech sa páči.
P. Paška, predseda NR SR: (2009-02-04):
(Hlasovanie.) 138 prítomných, 126 bolo za, 1 proti, 11 sa zdržalo. Návrh zákona sme pridelili výborom a určili lehoty na jeho prerokovanie. Pani poslankyňa Nachtmannová bude uvádzať teraz v prvom čítaní hlasovanie o vládnom návrhu zákona o odbornom vzdelávaní a príprave a o zmene a doplnení niektorých zákonov . Je to tlač 877.
T. Galbavý, poslanec: (2003-04-23):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 114 poslancov, za návrh hlasovalo 45, proti 47, zdržalo sa 22 poslancov. Konštatujem, že sme neprijali tento návrh. Pán spoločný spravodajca, pokračujte v uvádzaní hlasovania.
B. Bugár, podpredseda NR SR: (2002-05-23):
(Hlasovanie.) Prítomných je 96 poslancov, za 37, proti 41, zdržalo sa 13, nehlasovalo 5. Konštatujem, že tento návrh nebol prijatý. S. Škoda, poslanec: Pán podpredseda, teraz prosím hlasovať o tom, že Národná rada predmetný návrh zákona prerokuje v druhom čítaní.
Hrnčiar, Andrej, podpredseda NR SR (2017-09-05):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
M. Číž, podpredseda NR SR: (2007-02-07):
(Hlasovanie.) Prítomných 130 poslancov, za  návrh 78 poslancov, proti 6 poslanci, zdržalo sa 46 poslancov. Tento návrh sme schválili.
Dubačová, Viera, poslankyňa NR SR (2018-06-20):
Máme.
Hlina, Alojz, poslanec NR SR (2014-10-14):
Ďakujem veľmi pekne. Vážený pán predseda, dávam návrh na zaradenie bodu programu. V súvislosti s módnymi reštrukturalizáciami navrhujem, aby minister spravodlivosti predložiť správu o aktuálnej situácii na Slovensku v oblasti reštrukturalizácie veľkých spoločností a pripravil manuál ochrany drobných veriteľov. Vzhľadom na okolnosti mám pocit, že ani nie je potrebné toto odôvodňovať. Ďakujem.
Blaha, Ľuboš, podpredseda NR SR (2023-12-14):
Pani poslankyňa Ingrid Kosová.
Jurík, Beáta, poslankyňa NR SR (2024-10-23):
Ďakujem pekne. Pozmeňujúci a doplňujúci návrh poslankýň Národnej rady Slovenskej republiky Beáty Jurík a Lucie Plavákovej k vládnemu návrhu zákona o niektorých opatreniach súvisiacich s riadením kótovanej spoločnosti (tlač 397). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci návrh k vládnemu návrhu zákona o niektorých opatreniach súvisiacich s riadením kótovanej spoločnosti (tlač 397). Bod 1. Navrhujeme doplnenie znenia zákona tak, aby bol v úplnom a presnom súlade s čl. 6 ods.1 preberanej smernice. V § 5 ods. 1 v tretej vete sa na konci pripájajú tieto slová: „nediskriminačným spôsobom“. Bod 2. Navrhujeme doplnenie znenia zákona tak, aby bol v úplnom a presnom súlade s čl. 6 ods. 3 preberanej smernice. V § 5 ods. 4 písmeno a) znie: „a) podmienkach procesu výberu a požadovaných kvalifikačných predpokladoch v procese výberu,“. Bod 3. Odôvodnenie: Navrhuje sa určiť Slovenské národné stredisko pre ľudské práva ako subjekt na účely propagácie, analýzy, monitorovania a podpory rodovej vyváženosti vo vrcholových orgánoch. Podľa čl. 10 preberanej smernice členské štáty môžu na tento účel určiť napríklad subjekty v oblasti rovnosti, ktoré určili podľa čl. 20 smernice Európskeho parlamentu a Rady 2006/54/ES. Predkladaný návrh túto povinnosť určiť subjekt opomenul. Za § 8 sa vkladá § 8a, ktorý vrátane nadpisu znie: „8a Podpora rodovej vyváženosti v kótovaných spoločnostiach Oprávneným subjektom pre propagáciu, analýzy, monitorovanie a podporu rodovej vyváženosti vo vrcholových orgánoch je Slovenské národné stredisko pre ľudské práva.“ Ďakujem. Skončila som. Ešte raz ďakujem vopred aj za podporu toho pozmeňujúceho návrhu.
V. Veteška, podpredseda NR SR: (2007-03-20):
Otváram všeobecnú rozpravu. Písomne sa nikto neprihlásil. Ústne sa hlási kto? Vy, pani spravodajkyňa. Tak najskôr prečítam, že sa hlási ústne aj pán poslanec Miššík, a keďže ste spravodajkyňa, budete hovoriť ako prvá. Nech sa páči. Potom pán poslanec Miššík. A končím možnosť ďalších – ja tu mám takú procedúru, viete. Končím možnosť podania ďalších prihlášok do rozpravy. Teraz máte slovo, nech sa páči.
Pellegrini, Peter, predseda NR SR (2015-06-24):
Ďakujem pekne. S reakciou na vaše vystúpenie traja páni poslanci, štyria. Končím možnosť prihlásiť sa. Ako prvý; pán poslanec, som uzavrel po pánovi poslancovi Hraškovi, prepáčte. Takže ani pán poslanec Jasaň, ani pani poslankyňa Mezenská nebudú môcť reagovať s faktickými poznámkami. S nimi sa dá hlásiť aj počas vystúpenia. Pán poslanec Zajac.
Majorová Garstková, Jana, poslankyňa NR SR (2023-03-17):
Ďakujem pekne za slovo. Ďakujem vám, kolegovia, za vaše faktické poznámky. Ja napríklad športujem od malička a ja verím tomu, že aj iné deti sú vedené k tomu, aby následne viedli zdravý životný štýl, aby sa tým športom a pohybom vyvíjali správne, či už po telesnej, alebo duševnej stránke. Ale šport zároveň alebo celkovo pohyb zároveň pomáha aj rozvíjať tie spoločenské hodnoty, akými sú čestnosť, sebadisciplína, tímový duch, ale aj dodržiavanie pravidiel. To, že sú deti ospravedlnené z telesnej výchovy, áno, to sa stávalo aj za našich čias. A toto asi my nevieme ovplyvniť, iba ak by pani kolegyňa Zemanová mala nejaký návrh, akým spôsobom sa to dá ovplyvniť. Ale podľa mňa to nie je možné. To záleží už len na rodičoch a lekároch, ako sa k tomuto stavajú. Takže ja vás chcem, kolegovia, ešte raz veľmi pekne všetkých poprosiť, aby ste nám pomohli podporiť tento návrh zákona, ktorý je skutočne dôležitý, a naozaj tá telesná výchova je pre mnohé deti jediným pohybom, ktorý majú počas celého dňa. Ďakujem.
Pellegrini Peter, predseda NR SR (2015-11-10):
Prezentujme sa a hlasujme o tom, že prerokujeme tento návrh v treťom čítaní. (Hlasovanie.) Prítomných 129 poslancov, za hlasovalo 83, zdržalo sa 45 poslancov, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Danko, Andrej, podpredseda NR SR (2024-01-08):
Pán poslanec Dostál.
B. Bugár, podpredseda NR SR: (2004-06-18):
Nasleduje teraz informácia o predložení výročných finančných správ politických strán a politických hnutí za rok 2003 . Materiál ste dostali ako tlač 706. Znovu dávam slovo predsedovi výboru pre financie, rozpočet a menu poslancovi Pálovi Farkasovi a prosím ho, aby podal informáciu o výsledku prerokovania tohto materiálu vo výboroch. Pán predseda, nech sa páči.
Danko, Andrej, podpredseda NR SR (2024-02-27):
Poslanec Bužo.
Kaník, Ľudovít, poslanec NR SR (2015-06-16):
Ďakujem za príspevky. Pán poslanec Martvoň, tu sa bavíme o strate, ktorá vzniká nie z príčin, že existuje II. pilier, ale z príčin, že I. pilier je deficitný zo svojej podstaty kvôli demografii, kvôli tomu, že ľudia sa dožívajú vyššieho veku a odvody na to jednoducho nestačia. Keby sa mali vybilancovať príjmy a výdavky, tak by museli dnes klesnúť dôchodky jednorazovo o jednu štvrtinu zhruba. A z toho spočíva tá strata a vy si tú stratu teraz akurát, desaťročné úspory ľudí, ktoré 10 rokov ľudia vytvárali, vy ste zobrali a použijete ich na politický marketing strany SMER a to je cynické. Pani poslankyňa Tomanová, ja by som tých 68 % zvýšenia dôchodku z I. piliera nespomenul, keby nebola táto, toto číslo zneužité a nesprávne interpretované v tom letáku Sociálnej poisťovne. Takže len preto som sa k tomu vracal, lebo je to až komické a je to v kontra dikcii k tomu, čo SMER celý čas tvrdil vo svojej politickej kampani. A k tomu, k tej druhej časti, čo ste hovorili, moja filozofia postavenia II. piliera je a bude taká, že tí ľudia, jednoduchí sporitelia nemajú znášať riziko, nemajú žiadne riziko znášať. Preto napríklad aj nenesú riziko, že keď zamestnávateľ neplatí odvody za nich, že v tom prípade to musí urobiť Sociálna poisťovňa, aby oni nikdy na to nedoplácali. To je moja filozofia a preto v mojej filozofii chcem dopracovať ten systém aj tak, aby nikomu sa nemohlo stať, že môže mať nižší dôchodok, ako keby bol len v I. pilieri. Už som také návrhy aj spolu s kolegami predniesol a do Národnej rady podal. Pán Podmanický, štyrikrát ste otvorili ten systém. Aký hnev ľudí? Ľudia sú tam. Ľudia veria II. pilieru viac ako Ficovi. (Reakcia z pléna.)
V. Veteška, podpredseda NR SR: (2007-03-21):
(Hlasovanie.) Prítomných 142, za 141, proti nikto, zdržal sa 1, hlasovali všetci. Konštatujem, že Národná rada pridelila návrh zákona výborom, určila gestorský výbor a stanovila lehoty na jeho prerokovanie vo výboroch v druhom čítaní. Ďalej prosím spravodajcu, ktorého určil navrhnutý gestorský výbor, výbor pre verejnú správu a regionálny rozvoj, pána poslanca Dubravaya. Pán poslanec, uveďte hlasovanie o vládnom návrhu zákona, ktorým sa mení a dopĺňa zákon č. 254/1998 Z. z. o verejných prácach (tlač 196). Nech sa páči.
J. Ivančo, poslanec: (2007-09-12):
A teraz sa vás pýtam trošku, alebo dám trošku otázku o morálnosti alebo o nemorálnosti limitov a vzťahu poisťovní a poskytovateľov. Pán poslanec, bolo morálne, keď v decembri 2006 na priamy pokyn ministerstva zdravotníctva štátne nemocnice boli nútené, podotýkam, nútené nakúpiť oftalmologické prístroje, ktorých trhová hodnota na trhu, na trhu, ktorý vy nemáte radi, bola 1,5 milióna korún za 2 až 2,5 milióna korún? Ten milión korún, ktorý skončil vo firmách, to nebol zisk? Bolo toto morálne? Tak buďme, prosím vás, poctiví a povedzme si niekedy aj takú objektívnu pravdu. Ďakujem pekne.
Ďuriš Nicholsonová, Lucia, podpredsedníčka NR SR (2016-11-22):
Dobre, nech sa páči, samozrejme.
L. Nagy, poslanec: (2006-02-03):
Vážené kolegyne, vážení kolegovia, v zmysle toho novela zákona o verejnom ochrancovi práv, o ktorom teraz rokujeme, ukladá povinnosti orgánom verejnej správy poskytovať informácie, vysvetlenia a stanoviská verejnému ochrancovi práv v lehote 20 dní od požiadania, umožňuje verejnému ochrancovi práv ako vysokopostavenému ústavnému činiteľovi účasť na schôdzach Národnej rady, upravuje niektoré ďalšie zmeny súvisiace s procesnou činnosťou verejného ochrancu práv. Niekoľko ustanovení novely zákona sa zaoberá zabezpečením rozšírenia pôsobnosti VOP v základných právach aj  na celú problematiku maladministrácie. Ale je predpoklad, že tieto ustanovenia neprejdú v návrhu ústavného zákona, tak potom nebude ani aktuálne hovoriť o týchto ustanoveniach podrobne ani pri tejto tlači. Tak nebudem ani teraz rozvádzať odôvodnenie ustanovení, ktoré sa týkajú maladministrácie verejnej správy. Na úvod to je všetko, pán predsedajúci, prosím, dajte ešte slovo pánovi spravodajcovi.
Blahová, Natália, poslankyňa NR SR (2019-09-13):
Ďakujem pekne, pán kolega. Ja by som chcela upriamiť pozornosť na úvod vášho prejavu, kedy ste spomínali, že koalícia oficiálne počnúc dneškom nemá väčšinu. Z vládnej koalície odstúpil ďalší, ďalší, v poradí ďalší poslanec a bude to tá kritická guľôčka na tých miskách váh, kedy sa naozaj prevážilo počtom na stranu opozície. Predpokladám. Preto je dnes namieste, že odvolávame premiéra Pellegriniho, pretože vláda potrebuje potvrdiť svoju dôveru. A pri vyjadrovaní dôvery vláde uvidíme, či ešte túto dôveru vôbec má. Pretože vyjadrenie nedôvery premiérovi je zároveň vyjadrenie nedôvery celej vláde. Táto vláda nemá väčšinu, táto vláda, vládna koalícia je slabá a my budeme v záverečnom hlasovaní vidieť, ako je to vlastne so silami v momentálnom usporiadaní. Ďakujem pekne.
Jarjabek, Dušan, poslanec NR SR (2022-02-22):
Tak vám to budem čítať ešte raz, aby ste si to zapamätali. Z uvedeného jednoznačne... (Prerušenie vystúpenia predsedajúcim.)
Dostál, Ondrej, poslanec NR SR (2011-05-24):
Pán poslanec sa tiež dotkol tej problematiky úbytku obyvateľstva, a teda toho, aby sme nezostali len pri tých žartoch, že je to spôsobené iba tým, že by mali vypnúť v noci svetlo a že rovnako to postihuje všetkých a že sa málo milujeme. Tak povedzme si čísla za roky 1991, 2001, kde počet občanov Slovenskej republiky maďarskej národnosti klesol z 567 296 na 520 528, čiže o 46 768 a za rovnaké obdobie počet obyvateľov Slovenskej republiky slovenskej národnosti stúpol zo 4,519 328 mil. na 4,614 854 mil. Čiže stúpol o 95 500 obyvateľov. To sú tvrdé dáta zo Štatistického úradu. Uvidíme, ako to bude teraz, v roku 2011. Ale je nepochybný fakt, že v rokoch 1991 a 2001 výrazne poklesol počet obyvateľov Slovenskej republiky maďarskej národnosti, nie nejako výrazne, ale stúpol počet obyvateľov Slovenskej republiky slovenskej národnosti. A keď hovoríme o asimilácii. Tak tá asimilácia nemusí byť násilná, nemusí byť taká, že to riadi štát a štát chce niekoho odnárodňovať. Asimilácia je často prirodzený proces, ktorý postihuje menšiny na celom svete. Takže nemusí mať tú násilnú konotáciu, ako jej my dosť často dávame.
Kaník, Ľudovít, poslanec NR SR (2014-09-10):
Vážený pán predseda, oznamujem vám, že všetci poslanci poslaneckých klubov SDKÚ – DS, KDH, MOST, Obyčajní ľudia a nezaradení poslanci nebudú hlasovať, nebudú sa zúčastňovať hlasovania o vládnych predlohách zákonov, dokiaľ sa tento protiprávny, protidemokratický a proti duchu parlamentarizmu uskutočnený čin neodstráni, až do konca tejto schôdze.
Blanár, Juraj, podpredseda NR SR (2021-10-06):
Vážené panie poslankyne, páni poslanci, vyčerpali sme týmto rozpravu, ktorú vyhlasujem za uzavretú. Udeľujem slovo pánovi navrhovateľovi v záverečnom slove. Nech sa páči.
Hrušovský, Pavol, predseda NR SR (2011-12-14):
Pán poslanec Raši.
P. Paška, predseda NR SR: (2009-06-16):
Túto pripomienku sme neschválili.
Vašečka, Richard, poslanec NR SR (2012-09-19):
Ďakujem, pani predsedajúca. Ďakujem kolegovi za takú snahu o vecné poznámky. Ja by som chcel, začnem od Tóna, že ty v tom problém nevidíš. No, ja viem, že ty v tom problém nevidíš, hovoril si o tom, že tá obec zachová funkčné centrum voľného času. No, problém je v tom, že tak ako to dnes niekto, už ako to zaznelo, že tie centrá sú lokalizované v nejakých niečo medzi 200, 300 obciach, ale peniaze dostanú teraz úplne všetky obce. To znamená, že keď tam žiadne centrum nie je, tak tam nastane problém prerozdeľovania tých peňazí, čiže hovoríme o niečom inom. Ďalšia vec. Ja sa zastávam, a to zopakujem, sprísnenia hygienických, bezpečnostných, požiarnych noriem, tak ako vo všetkých ostatných prípadoch som za, a preto pre novovznikajúce, nech sa tak stane, podporujem to. Ale pre tie jestvujúce, viete, keď je alternatíva, že to dieťa, môže byť rómske, ale nemusí byť rómske, behá kdesi pomedzi nebezpečný odpad a v blate, alebo niekde fetuje, a alternatíva, že bude v nejakom nie normyspĺňajúcom zariadení tráviť zmysluplne voľný čas, myslím si, že voľba je jasná, čo by sme mali podporiť. Čiže ešte raz. Ide mi o to, aby sa nezavádzali nové požiadavky pre už funkčné jestvujúce centrá, aby sa zaviedli nové požiadavky pre novovznikajúce a aby sme zachovali teda to, čo je funkčné. Ďakujem veľmi pekne.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 144 poslancov, za 89, zdržalo sa 55 poslancov. Konštatujem, že návrh uznesenia sme schválili. Pristúpime teraz k ďalšiemu hlasovaniu, a to v druhom čítaní o návrhu poslancov Pamulu a Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1349). Pán poslanec Valocký ako spravodajca, máte slovo. (Hlasovanie o návrhu poslancov Národnej rady Slovenskej republiky Petra Pamulu a Štefana Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1349.)
B. Bugár, podpredseda NR SR: (2004-03-10):
L. Polka, poslanec: Takže na základe návrhu pána poslanca Šimka, o ktorom budeme hlasovať ako treťom v poradí, navrhuje hlasovať o bodoch 1, 2, 17, 19 spoločne a o bodoch 7 a 20 osobitne. Takže môžeme pristúpiť k hlasovaniu po jednotlivých blokoch.
Danko, Andrej, predseda NR SR (2017-11-28):
Pán poslanec Dostál.
Zelník, Štefan, poslanec NR SR (2018-05-11):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-02-07):
Ďakujem. Čiže pán poslanec Dostál už nevystúpi v rozprave, týmto vyhlasujem všeobecnú rozpravu za skončenú a zároveň prerušujem rokovanie o tomto bode programu. Budeme pokračovať o štrnástej hodine prvým čítaním o návrhu skupiny poslancov na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších prepisov a ktorým sa mení zákon č. 595/2003 Z. z o dani z príjmov v znení neskorších predpisov, tlač 356. (Prerušenie rokovania o 12.02 hodine.)
Pado, Martin, poslanec NR SR (2010-10-15):
Ďakujem pekne, pán predsedajúci. Prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
V. Veteška, podpredseda NR SR: (2003-11-06):
V. Béreš, poslanec: Ďakujem pekne. No ja by som chcel pánovi poslancovi Murgašovi povedať, že ak vy mi hovoríte, aby som si niečo doštudoval, tak ja vám poviem, že doštudujte si základnú vlastne teóriu ekonómie, pretože služba takisto vchádza do oblasti ponuky a dopytu. Ponukou vlastne v tomto prípade sú práve školy, ktoré túto službu ponúkajú, a dopytom sú rodičia, ktorí si ju nakupujú, ale ide to cez daňových poplatníkov. Čiže ak som to použil ako možný produkt, tak je to vlastne produkt taký istý, o ktorý treba bojovať, ktorý treba jednoducho vlastne ponúkať čo najkvalitnejšie. A tým, že vstupujú do hry prakticky aj súkromné školy, tak tie sa jednoducho usilujú tento produkt ešte presnejšie a ponúkajú ho kvalitnejšie. To je ich základný cieľ. Takže to bola vlastne paralela, ktorú som použil, a išlo len o porovnanie. Ďakujem.
Glváč, Martin, poslanec NR SR (2011-05-24):
Pán predsedajúci, žiadam vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-12-08):
(Hlasovanie.) 125 prítomných, 107 za, 1 proti, 17 sa zdržalo. Konštatujem, že Národná rada prerokuje tento návrh zákona v druhom čítaní a pridelila ho výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem spravodajcovi. Teraz, vážené kolegyne, kolegovia, pristúpime k hlasovaniu o návrhu uznesenia k návrhu na vyslovenie súhlasu Národnej rady Slovenskej republiky k Singapurskému dohovoru o práve ochrannej známky z 27. marca 2006 (tlač 1263). Prosím spoločného spravodajcu z výboru pre hospodársku politiku pána poslanca Tibora Glendu, aby hlasovanie uviedol.
Škripek, Branislav, poslanec NR SR (2012-10-29):
Ďakujem pekne. Ja by som chcel povedať, že myslím, že to Igor Matovič veľmi dobre zhodnotil. A nechtiac my ráno keď sme začali rozprávať, tak to celé vyznievalo ináč ako teraz. Mne sa zdá, že teraz už úplne otvorene hovoríme o tom, že chceme zmenšiť rómsku populáciu. Nehnevajte sa, nikam inam to nedospelo, len sem. Teraz úplne otvorene hovoríme o tom, že tých detí 14 v rodine je proste veľa, treba to urobiť tak, aby sa z toho štátneho verejného, teda zdravotného poistenia to tak uľahčilo, aby ich jednoducho začalo byť menej, hoci to vôbec nerieši ten stav tých zlých rodín, kde sa deje násilie alebo deti holé behajú, tak to vôbec ten samotný stav nevyrieši, len chceme povedať, že ďalej už toľko rodín tých takých veľkých nebude. Lenže tu ide o jeden veľmi zásadný fakt, že ak niečo urobíme platné z verejného zdravotného poistenia, tak je to vyslovene doktrinálny prístup štátu. A to je niečo úplne iné než to, keď tým ľuďom budeme umožňovať, aby si toto nejakým spôsobom zaplatili, lebo to je demokratický nástroj, lebo to môžu zaplatiť. Tak ja by som len ešte raz zdôraznil, že je to dobrý nápad, aby ste im v tom nejako pomáhali teda, keď im chcete pomôcť, tak im to nejako doumožňujte, aby jednoducho si to mohli platiť z nejakých darov trebárs. Ale myslím, si, že omnoho a tisíckrát zdravšie je to, aby sme pracovali pre pozdvihnutie, sociálne pozdvihnutie tých samotných rodín tak, ako existujú teraz, nie proste tým, že im budeme dávať podnety k tomu, aby sa dávali čo najskôr a čo najlepšie sterilizovať. Ďakujem pekne.
Paška, Pavol, predseda NR SR (2013-10-30):
Pán poslanec Halúz.
Grendel, Gábor, podpredseda NR SR (2021-11-02):
Prezentujme sa a hlasujeme. (Hlasovanie.) Prítomných 126 poslancov, za 79, proti 10, zdržalo sa 35, nehlasovali 2. Tento návrh sme schválili.
Bugár, Béla, podpredseda NR SR (2019-09-24):
Ďakujem. Teraz dávam slovo spravodajcovi z gestorského výboru pre hospodárske záležitosti pánovi poslancovi Galekovi. Nech sa páči.
B. Bugár, podpredseda NR SR: (2006-04-19):
(Hlasovanie.) Prítomných 129, za 100, proti 6, zdržalo sa 22, nehlasoval 1. Tieto body zo spoločnej správy sme schválili.
Blahová, Natália, poslankyňa NR SR (2010-12-01):
Ďakujem. Pán Ondruš, spomínali ste, operovali ste slovom podvod. S tým, čo sa deje momentálne s rodičovským príspevkom. Nuž celý podvod je, že zásluhovosť sa vracia tam, kam patrí, a to do materskej. Sám ste citovali z predošlých príspevkov pre diskutujúcich. Konečne bola zásluhovosť teda vrátená tam, kam patrí. Ambíciou vlády je, aby materská bola zvyšovaná do takej miery, aby pokryla hrubú mzdu, a to približne do roku matky, ktorá zotrváva na materskej dovolenke. Ak sa dostanete v budúcom volebnom období do vlády, môžete prekročiť ambície súčasnej vlády a natiahnuť materskú na tri roky, ak, samozrejme, sa podarí tejto vláde skonsolidovať financie. Niečo vám prečítam, možno to budete poznať: „Vláda bude presadzovať postupné zvyšovanie rodičovského príspevku v časovom horizonte do roku 2010 tak, aby saturoval stratu pracovných príjmov rodiča aspoň na minimálnej úrovni a súčasne umožní poberať rodičovský príspevok aj zárobkovo činným rodičom, a to aj v prípade, ak zabezpečia starostlivosť o svoje dieťa v čase výkonu zárobkovej činnosti jeho umiestnením v jasliach alebo v materskej škole.“ No verte alebo neverte, je to programové vyhlásenie vašej vlády, ktorá ho naplnila nasledovne. Rodičovský príspevok zdvihla len na 256, pričom minimálna mzda činí 307, rodičovský v tejto zvýšenej sume poberala len menšia skupina matiek, len do dvoch rokov dieťaťa a len tie, ktoré boli 270 dní poistené. Rodičovský príspevok smel poberať len rodič, ktorý nevykonával zárobkovú činnosť. Takéto popretie vlastného programového vyhlásenia nemá obdobu. A toto považujem za podvod ja.
J. Počiatek, minister financií SR: (2009-06-23):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore a vzájomnej ochrane investícií najmä s krajinami, ktoré nie sú členmi Európskej únie. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Ďakujem za slovo, skončil som.
Dostál, Ondrej, poslanec NR SR (2023-12-05):
V súlade s § 146 ods. 1 rokovacieho poriadku navrhujem, aby predsedajúci rozhodol o pochybnosti, či možno dať hlasovať o druhom pozmeňujúcom návrhu poslanca Kaliňáka a pozmeňujúcom návrhu poslanca Grendela, až po predchádzajúcom stanovisku ústavnoprávneho výboru. Poslanec Kaliňák predniesol svoj pozmeňujúci návrh v úvodnej reči, čo nie je možné. Keď som ho upozornil, že je to nutné v rozprave, tak ho potom predniesol v rozprave. V súlade s § 21 ods. 1 zákona o rokovacom poriadku vyhotovené písomne a odovzdané, pozmeňujúce návrhy musia byť vyhotovené písomne a odovzdané na zverejnenie na webovom sídle Národnej rady. Prvý pozmeňujúci návrh bol, vzápätí však pán poslanec Kaliňák vystúpil s druhým, stiahol svoj prvý a ten druhý neodovzdal na zverejnenie na webe Národnej rady. Rovnako nie je odovzdaný na zverejnenie ani návrh pána poslanca Grendela. O prvom pozmeňujúcom návrhu pána poslanca Kaliňáka nemožno hlasovať, lebo ho stiahol a o zvyš... (Prerušenie vystúpenia časomerom.)
Paška, Pavol, predseda NR SR (2013-10-17):
(Hlasovanie.) 143 prítomných, 130 za, 12 sa zdržali, 1 nehlasoval. Návrh sme schválili. Poprosím pána poslanca Bagačku o hlasovanie k uzneseniu o návrhu na vyslovenie súhlasu s Aktami Svetovej poštovej únie, tlač 701. [Hlasovanie o návrhu na vyslovenie súhlasu Národnej rady Slovenskej republiky s Aktami Svetovej poštovej únie – Generálnym poriadkom Svetovej poštovej únie, Svetovým poštovým dohovorom a Dohodou o poštových platobných službách, prijatých na 25. svetovom poštovom kongrese (Doha, 24. 9. – 14. 10. 2012) , tlač 701.]
Dubéci, Martin, poslanec NR SR (2023-12-18):
Ďakujem za slovo, pán predsedajúci. Takisto by som sa chcel poďakovať pani poslankyni Števulovej za jej prejav, za komplexný pokus o zlepšenie tohto legislatívneho návrhu so svojím komplexným pozmeňujúcim návrhom. Ale inú vec, ja tu tak sedím a rozmýšľam nad tým a možno je tu už taká tá nostalgia z poobedňajšieho zimného slnka, ale mňa, ako už priam neverím tomu, že my tu už tretí deň sa snažíme dobyť niektorých základných odpovedí o tomto návrhu. Napríklad, že prečo treba zmeniť tú SIS, akože prečo to tam je? Normálne akože tu chodia poslanci opoziční, chodia na výbory, chodia na grémium, chodia do pléna, chodia do médií do diskusií a pýtajú sa druhej strany, že teda nám vysvetlite, že načo tam tú SIS-ku treba meniť. A teda tam ešte možno máme nejaký ako tip, že prečo by to mohlo byť a ja neviem, nechceme to tu politizovať, ale všetci vieme, že o kom sa tu rozpráva a prečo, prečo to je. Ale úplne na takej ako odbornej úrovni, že podľa mňa nerozumieme tomu, prečo to tam je. A potom je tam ako pre mňa už absolútne fascinujúci ten štatistický úrad. To je úplne jako neuveriteľná lahôdka tohto návrhu. Štatistický úrad, ktorý nikomu nevadí, robí si svoje štatistiky proste, robí si svoju prácu a z ničoho nič proste v zrýchlenom konaní príde minister spravodlivosti Susko, hodí to tu do parlamentu, že teda treba zmeniť, ako zmenu voľby šéfa štatistického úradu a nikto normálne že nevie, že prečo to je. Tu normálne nebol jeden človek v tejto budove, ktorý by vám povedal, že potrebujeme to zmeniť pre toto. Ako absolútne, keď si to až do dôsledkov triviálnosti toho celého poviete, potrebujeme to zmeniť preto, lebo zle funguje štatistický úrad. Chceme robiť efektívnejšie štatistiky, chceme lepšie spolupracovať s inými európskymi štatistickými inštitúciami. Neviem, nič netušíme, len jednoducho to tam je a my sa tu už tretí deň proste sa snažíme to dobyť. No je to ako, pre mňa je to absolútne absurdné a už ma to prestáva kúsok baviť. Ďakujem za pozornosť. (Potlesk.)
A. Belousovová, podpredsedníčka NR SR: (2009-02-13):
Slovo má pán poslanec Mikuš Jozef.
Ďuriš Nicholsonová, Lucia, podpredsedníčka NR SR (2017-11-28):
V rozprave teraz vystúpi pán poslanec Burian, nech sa páči, ako spoločný spravodajca výborov.
B. Bugár, podpredseda NR SR: (2005-05-11):
Ako prvý vystúpi pán poslanec Mečiar. Nech sa páči, máte slovo. Pripraví sa pán poslanec Ondriaš.